ג'סטין קאסל

ג'סטין קאסל (באנגלית: Justine M. Cassell; נולדה בשנת 1960, ארצות הברית) היא מדענית וחוקרת של אינטראקציה בין בני אדם ובין אדם למחשב.<ref>Jastine M Cassell, search public records</ref> קאסל היא מובילה בתחום של בינה מלאכותית ושל תקשורת אנושית בלתי מילולית וכן היא ידועה ביצירת סוכן השיחה המגולם (Embodied Conversational Agents), דהיינו אדם וירטואלי היודע לבטא את עצמו בצורה מילולית ובלתי מילולית. נכון ל־2022 קאסל חברה ב (CNNUM) וחוקרת בכירה במכון למחקר הידוע אינריה (Inria) שבפריז.

== השכלה ==
ג'סטין קאסל בעלת תואר DEUG מ (Université de Besançon); תואר ראשון (BA) ממכללת דארטמות' (Dartmouth); מאסטר בפילוסופיה (MPhil) מאוניברסיטת אדינבורו (University of Edinburgh) ודוקטורט (PHD) בבלשנות ופילוסופיה באוניברסיטה של שיקגו (University of Chicago) משנת 1991.<ref name=":0">people/Justine Cassell, world economic forum</ref><ref name=":1">MIT reports to president, pages 27,193,207. 30 June 1995</ref>

== קריירה ==
==== תפקידים ====
קאסל כיהנה כעוזרת פרופסור בתחומים של בלשנות, פסיכולוגיה וצרפתית באוניברסיטת פנסילבניה (Pennsylvania State University), וכן כיהנה כפרופסורית בעלת קביעות במעבדת המידע של MIT בין השנים 1995–2003. בשנים 2003–2010 ייסדה קאסל והייתה המנהלת של המרכז לטכנולוגיה והתנהגות חברתית וכן הייתה המנהלת של פרויקט הדוקטורט המשותף שלו באוניברסיטת נורת'ווסטרן (Northwestern University). בשנת 2006 נבחרה לראש צוות המחקר של AT&T באוניברסיטה.<ref></ref><ref name=":0" /><ref name=":2"></ref><ref name=":3"></ref><ref name=":1" />

קאסל בסגל אוניברסיטת קרנגי מלון (Carnegie Mellon University) משנת 2010. היא פעלה כדיקן עמית (Associate Dean) בתחום של אסטרטגיה והשפעה טכנולוגית בבית הספר למדעי המחשב והיא מנהלת בדימוס (Director Emerita) במכון לאינטראקציה בין אדם למחשב. נוסף על כך, היא עזרה להקים והייתה מנהלת שותפה (co-director) ביוזמת סיימון ללמידה משופרת-טכנולוגיה ובפרויקט "בראש" (InMind), פרויקט של יאהו (Yahoo) ואוניברסיטת קרנגי מלון ליצירת העוזרת הווירטואלית של העתיד.<ref></ref><ref></ref><ref name=":3" /><ref name=":2" /><ref name=":0" />

בשנת 2012 נבחרה קאסל כעמיתת (Fellow) (AAAS) ובשנת 2016 נבחרה כעמיתה ב (RSE) וכעמיתה באגודה למכונות מחשוב (ACM).<ref>[https://rse.org.uk/fellowship/?sf_paged=26 Fellowship], The Royal Society of Edinburgh, [https://rse.org.uk/fellowship/professor-justine-cassell/ professor Justine Cassell], 2016</ref><ref></ref><ref>[https://awards.acm.org/fellows/award-winners?year=2016&award=158&region=North+America&submit=Submit&isSpecialCategory= ACM fellows], Association for Computing Machinery, [https://awards.acm.org/binaries/content/assets/press-releases/2016/december/fellows-2016a.pdf ACM 2016 Fellow recognized], 08/12/2016</ref> ב־2011 נבחרה קאסל לחברה במועצת העתיד העולמית למחשבים של הפורום הכלכלי העולמי (World Economic Forum Global Future Council on Computing) ומאז 2012 נכחה והרצתה בכנס דאבוס (Davos) כל שנה עד לשנת 2019.<ref></ref><ref name=":2" /><ref name=":0" /> כמו כן, היא הרצתה גם באגודה האמריקאית לפסיכולוגיה (American Psychological Association) ובטדאקס (Tedx).<ref></ref><ref name=":4"></ref>

בשנים האחרונות לקחה קאסל חופשה מאוניברסיטת קרנגי מלון על מנת למלא תפקיד בכיר (Chair) במכון המחקר לבינה מלאכותית של פריז (PRAIRIE), וב-11 בפברואר 2021 נבחרה לחברה במועצה הלאומית הדיגיטלית (CNNUM) הצרפתית לקדנציה של שנתיים. בנוסף, היא חוקרת בכירה ובעלת מושב (associated position) ב(Inria) שבפריז.<ref></ref><ref></ref><ref name=":2" />

==== פרויקטים ומחקר ====
במסגרת אוניברסיטת קרנגי מלון, קאסל הקימה את מעבדת ארטיקולאב (Articulab). מטרת המעבדה היא לחקור אינטראקציה בין אדם לאדם בתרבויות ומצבים חברתיים דרך טכנולוגיה, ולהשתמש בממצאים בשביל לשפר את הטכנולוגיה. מחקרי המעבדה תורמים לתחומים רבים כמו לימודי תקשורת, בינה מלאכותית, אינטראקציה בין אדם למחשב ועוד. בעזרת בינה מלאכותית (AI) והמידע הנצבר על התנהגותם של בני האדם, החוקרים במעבדה יוצרים "אדם וירטואלי" המכונה סוכן שיחה מגולם (ECA) והוא מדמה אדם על כל התנהגויותיו המילוליות והלא מילוליות, אותו קאסל מפגישה עם בני אדם מבוגרים וילדים ובוחנת את התנהגותם. תחומי מחקר אלו הוכחו כעוזרים לילדים ללמוד יותר טוב והם גם משפרים רבות ומחדשים את תחום הבינה המלאכותית. למעבדה שלל פרויקטים כמו SARA, SCIPR, ALEX וRAPT.<ref></ref>

בין הפרויקטים הבולטים ראוי לציין את פרויקט אלכס (Alex) שמטרתו לשפר את הלמידה בקרב ילדים אפרו אמריקאים, באמצעות עמית וירטואלי המדבר עמם במבטא וניב אפרו אמריקאי, דבר המשפר את הבנתם ואת הישגיהם; וכן את פרויקט שרה (SARA), פרויקט שאפתני של בינה מלאכותית והתנהגות אנושית. שרה יודעת לזהות את ההתנהגות החברתית של האדם על כל צורותיו כגון ויזואלית, קולית ומילולית ולהתאים את עצמה אליו. מחקר זה גילה בפעם הראשונה כיצד בני אדם בונים והורסים זיקה ביניהם ואיך אפשר להשתמש בכך (לדוגמה בשרה עצמה) בשביל לבנות זיקה מאפס במכוון.<ref></ref><ref></ref><ref name=":4" />

בתקופתה ב-MIT, הקימה קאסל ועמדה בראש קבוצת המחקר למחוות ושפה סיפורית (GNL) אשר נסגרה ב־2003.<ref></ref> הקבוצה חקרה כיצד חפצים כמו צעצועים יכולים להיות מהונדסים עם מאפיינים פסיכולוגים על בסיס הבנה עמוקה של היכולות הלשוניות, קוגניטיביות וחברתיות של האדם. בשנת 2001 הקבוצה פיתחה את "ערכת הכלים להנפשת ביטוי התנהגות" (BEAT) היודעת לקבל טקסט מסוים ולהראות, באמצעות דמות אנימציה, כיצד אדם יבטא אותו בצורה לא מילולית.<ref></ref> בנוסף לכך, בשנת 2002 היא פיתחה סוכן שיחות מגולם ראשון מסוגו, המסוגל לקבל שאלות ביחס למיקום של קבוצות מחקר במעבדת המידע של MIT ולענות בעזרת שפה מילולית ולא מילולית את התשובה.<ref></ref><ref></ref>

=== מעורבות חברתית ===
בעקבות מעורבותה של קאסל בתחום המחשבים המתפתח במהירות ובמדע, עלו בה חששות לגבי חוסר ייצוג של אוכלוסיות וקבוצות מגדריות מסוימות. לכן, קאסל פעלה רבות להעצמה של ילדים, ילדות, נשים במדע, ועוד.<ref name=":5"></ref>

קאסל ניהלה את פסגת הצעירים של 1998 (Junior Summit 1998), בה צעירים וצעירות מכל העולם דיברו אחד עם השני על נושאים חשובים דרך פורום אינטרנטי וחלקם אף פגשו מנהיגים עולמיים ב-MIT. את אותן שיחות ואינטראקציות קאסל חקרה ובדקה על מנת להבין טוב יותר כיצד בני אדם וילדים בפרט מתקשרים דרך המחשב.<ref name=":5" />

קאסל אף תרמה רבות להעצמה נשית במחשבים ומשחקי מחשב. ב־1998 ערכה ופרסמה ביחד עם הנרי ג'נקינס (Henry Jenkins) את הספר "מברבי למורטל קומבט: מגדר ומשחקי מחשב" (From Barbie to Mortal Kombat: Gender and Computer Games) בו טענה שיצירת משחקים שמיועדים רק לבנות רק תגביר ואפילו תחמיר את הבעיה. ב־2008 יצא ספר המשך.<ref name=":5" />

בתחום של העצמה נשית במדע, בין השנים 1994–1997 קאסל עצבה ותכננה סדנאות ל"כישורי הישרדות" עבור נשים באקדמיה. לאחר מכן, קאסל הקימה בשיתוף עם ג'קסון (J.J. Jackson) את "ועדת אד-הוק לאיכות חיי הפקולטה ב-MIT", ועדה שנועדה לתמוך באנשי סגל צעירים, נשים ומיעוטים אתניים. היא הייתה בסגל המייעץ לתוכנית "חוקרות בהנדסת חשמל ומדעי המחשב" (FREECS) ולמכון אניטה בורג לנשים וטכנולוגיה (Anita Borg Institute for Women and Technology).<ref name=":5" />

יתרה מזאת, קאסל כתבה רבות על מצב הנשים בוויקיפדיה (חוסר מאמרים על נשים ועל נושאים שנוגעים לנשים) ועל כך שצריך לשנותו. בכתבה בניו יורק טיימס כתבה קאסל כי "חוסר האיזון המגדרי הזה מעלה את האפשרות ש"תקשורת שנוצרה על ידי אזרחים" לא נוצרת בפועל על ידי כל האזרחים, ושהדמוקרטיה שאליה שואפת ויקיפדיה עשויה למעשה להתעלם מקולותיהם של 50 אחוז מהאוכלוסייה. זה אכן משהו שצריך לדאוג ממנו".<ref></ref>

== פרסים והכרה ==
* 2001, פרס אדגרטון של אמ.איי.טי (MIT Edgerton Prise) ביחד עם סת' לויד (seth lloyd).<ref name=":0" /><ref></ref>
* 2008, פרס אניטה בורג לנשות חזון (Anita Borg Women of Vision Award).<ref name=":0" /><ref></ref>
* 2018, פרס הנרי וברינה דוד מהאקדמיות הלאומיות למדע (Henry & Bryna David award from National Academies of Science).<ref name=":0" /><ref></ref>
* 2017, הוכרה על ידי איגוד חקר המחשוב (CRA) על תרומתה לתחום האינטראקציה בין אדם למחשב.<ref></ref>
* 2016, פרס מחקר של הפקולטה של גוגל (Google Faculty Research Awards).<ref></ref>

== קישורים חיצוניים ==

* 
* 
* 

== הערות שוליים ==

קטגוריה:מדעניות אמריקאיות
קטגוריה:מדענים אמריקאים
קטגוריה:בוגרות דארטמות' קולג'
קטגוריה:בוגרי דארטמות' קולג'
קטגוריה:בוגרות אוניברסיטת אדינבורו
קטגוריה:בוגרי אוניברסיטת אדינבורו
קטגוריה:בעלות תואר דוקטור מאוניברסיטת שיקגו
קטגוריה:בעלי תואר דוקטור מאוניברסיטת שיקגו
קטגוריה:אמריקאיות שנולדו ב-1960
קטגוריה:אמריקאים שנולדו ב-1960